Γεννήθηκε στην Αλεξάνδρεια Αιγύπτου και ήταν γιος του Μίνωος Κυπριάδου, επιχειρηματία με τεράστια περιουσία. Σπούδασε γεωπονία στο Κρατικό Αγρονομικό Ινστιτούτο του Gembloux του Βελγίου και εν συνεχεία συμμετείχε στους Βαλκανικούς Πολέμους με τον βαθμό του ανθυπολοχαγού. Για κάποιο διάστημα υπηρέτησε ως νομογεωπόνος στη Λάρισα αναπτύσσοντας στη συνέχεια επιχειρηματική δραστηριότητα με την εισαγωγή αυτοκινούμενων αρότρων και καλλιεργητικών μηχανών.